**Előterjesztés**

**Körmend város Önkormányzata képviselő-testületének 2015. június 25-i ülésére**

Tárgy: Pályázat benyújtása közművelődési érdekeltségnövelő támogatásra

*Tisztelt Képviselő-testület!*

Az emberi erőforrások minisztere – a belügyminiszterrel és a nemzetgazdasági miniszterrel egyetértésben – pályázatot hirdet Magyarország 2015. évi központi költségvetéséről szóló 2014. évi C. törvény 3. melléklet 7. a) pont szerint közművelődési érdekeltségnövelő támogatásra.

A pályázat célja:

Központi költségvetési forrás biztosítása az önkormányzati fenntartású (…) közművelődési intézmény vagy közösségi színtér műszaki technikai eszközállományának, berendezési tárgyainak gyarapítására, épületek karbantartására, felújítására.

A pályázatot települési önkormányzat nyújthatja be.

A pályázaton vissza nem térítendő költségvetési támogatás igényelhető.

A támogatás minimális mértéke 100.000,- Ft. A támogatás maximális mértéke a vállalt önrész kilencszerese.

A pályázat benyújtása:

elektronikus úton a Magyar Államkincstár által üzemeltetett elektronikus rendszeren keresztül, az erre a célra kialakított pályázati felületen, valamint papír alapon és CD/DVD lemezen.

Határidő: 2015. június 29.

Körmend Város Önkormányzata a fent leírt felhívásra pályázatot kíván benyújtani az alábbiak szerint:

A Körmendi Kulturális Központ Berzsenyi utca 11. sz. alatti épületében

* tetőjavítás
* tisztasági festés, mázolás
* parketta csiszolás és lakkozás
* irodabútorok beszerzése

Bekerülési költség: bruttó 11.000.000,- Ft

Pályázaton igényelt összeg: 9.900.000,- Ft

Vállalt önrész: 1.100.000,- Ft

**Határozati javaslat**

1. Körmend Város Önkormányzata Képviselő-testülete elhatározza, hogy pályázatot nyújt be a 2014. évi C. törvény 3. melléklet II. 7. a) pontja szerintközművelődési érdekeltségnövelő támogatásra, amelynek tárgya a Körmendi Kulturális Központ Berzsenyi utca 11. sz. épületében tetőjavítás, tisztasági festés, parketta csiszolás és lakkozás, irodabútorok beszerzése. A pályázat költségvetése 11.000.000,- Ft, amelyhez 1.100.000,- azaz egymillió-egyszázezer forintot önrészt az Önkormányzat a tartalék keret terhére biztosít.
2. Körmend Város Önkormányzata megbízza a pályázat előkészítésével a Körmendi Kulturális Központ, Múzeum és Könyvtár közművelődési feladatokat ellátó intézményegységét.

**Felelős:**Bebes István polgármester

**Határidő:** a benyújtás határideje, 2015. június 29.

Körmend, 2015. június 16.

**Bebes István**

**polgármester**